Crédit européen

De Crédit européen ass eng lëtzebuergesch Bank, déi de 15. September 1960 gegrënnt gouf. Aktionäre waren amerikanesch Banken ë. a. d'International Bank of Washington. Hire Sëtz war am Gebai vun der Privatbeamtekrankekeess, op N° 21 an der Glesenerstrooss am Garer Quartier an der Stad; d'Bank huet de 6. Mäerz 1961 hir Dieren opgemaach. Am Ufank war d'Bank haaptsächlech um Terrain vun de Kreditter fir Privatclienten täteg, wat déi Zäit eppes relativ Neies war. Well déi nei Bank sech geweigert huet d'Zënsen, déi vun der ABBL festgeluecht goufen, anzehalen, konnt si net Member vun der ABBL ginn.Jean Hamilius, Luxemburg im Wandel der Zeiten: Erinnerungen (1927-2014), Luxembourg, Binsfeld, 2014, p. 134.

Am Laf vun der Zäit huet de Crédit européen ënner anerem Agencen zu Esch-Uelzecht, Déifferdeng (1966) an Diddeleng (1969) opgemaach. 1967 ass d'Bank op eng nei Adress geplënnert: N° 50 op der Escher Strooss. D'Gebai war vum Architekt René Schmit entworf ginn.« Neubau «Crédit Européen» », Revue, 18 mai 1974, p. 12.

1987 gouf de Crédit européen vun der Banque Bruxelles Lambert iwwerholl, mä blouf ënner hirem Numm bis 2003 bestoen. Zënterhier heescht se ING Luxembourg.

 Presidenten 
 Edgar T. Konsberg 
 …
 Claude Pescatore (1980er Joren)
 …

 Direkteren 
 George Olmsted (1960 – )
 Pierre Guillon (1960 – )
 …
 Fernand Rau (1980er Joren)
 …

Kategorie:Lëtzebuergesch Banken